Защо Нефролайф - NephroLife Bulgaria
NephroLife е първият диализен център в България, който въвежда израелското ноу-хау в областта на диализата с консултант в лицето на проф. д-р Талия Вайнщайн.
Проф. д-р Вайнщайн е специалист от световна величина. За повече от 35 години практика тя е натрупала уникален клиничен опит в диагностиката и лечението на различни бъбречни патологии.Тя е Президент на Израелското дружество по нефрология и хипертония и член на комитета на Съюза на Европейската медицинските специалисти (UEMS) – Бъбречна секция.
Проф. Вайнщайн е учила в най-добрите специализирани школи в Израел и Канада. Специализацията й включва възстановяване на бъбречната функция при диабетна нефропатия, автоимунен гломерулонефрит, уролитиаза, пиелонефрит и дисметаболитни синдроми, както и изготвяне на протоколи за перитонеална и системна диализа, като извежда дори тежки пациенти от състояние на уремична интоксикация.
Проф. Вайнщайн, като главен консултант, и д-р Николай Тодоров – с повече от 40 години опит и включен два пъти в списъка на „Най-добрите лекари в София“, като медицински директор, както и екипът от специалисти, заедно ще допринесат за правилната и цялостна терапия за Вас или Вашите близки.
Диализният център NephroLife е най-новата и модерна клиника в България. За вас, нашите пациенти, ние предлагаме най-ново и висококачествено оборудване и консумативи от FRESENIUS Германия за диализно лечение, които ще ви осигурят качество и надеждност по време на вашата терапия.
Комфортната среда, грижата на професионалния екип от лекари, медицински сестри и диетолози, работещи със съвременни лекарства и висококачествени медицински изделия, ни дава възможност да предложим на нашите пациенти лечение, съобразено с техните специфични нужди.
Ние вярваме, че добрите лични взаимоотношения между пациента, близките му и медицинския екип, който осъществява в дългосрочен план лечението на болните са от първостепенно значение, особено при продължително лечение като диализата. Индивидуалното отношение към всеки болен е залегнало в стратегията на Nephrolife. По този начин значително подобряваме качеството на процедурите и, най-важното, качеството на живот на нашите пациенти!